Προοδευτική Νεολαία (καλαθοσφαίριση γυναικών)

Το τμήμα καλαθοσφαίρισης γυναικών του Α.Ο. Προοδευτική Νεολαία είναι ελληνικό ερασιτεχνικό σωματείο καλαθοσφαίρισης. Δημιουργήθηκε το 1992 ως τμήμα του ιδρυτικού συλλόγου «Αθλητικός Όμιλος Προοδευτική Νεολαία» και αποτελεί νομικά ένα από τα ερασιτεχνικά τμήματα του συλλόγου. Η ομάδα μετέχει στις ερασιτεχνικές τοπικές κατηγορίες της Ε.Σ.ΚΑ.Ν.Α. και επίσημη έδρα της είναι το Κλειστό Γυμναστήριο Κορυδαλλού «Θεόδωρος Πούτος», όπου διεξάγονται οι εντός έδρας αγώνες της.

 Ιστορική αναδρομή 
Την αγωνιστική περίοδο 2006-07 η Προοδευτική συμμετείχε στο Πρωτάθλημα της Α' Κατηγορίας που διοργάνωσε η Ένωση Σωματείων Καλαθοσφαίρισης Νότιας Αττικής. Στον τελικό βαθμολογικό πίνακα, τον οποίο συνέθεσαν 16 ομάδες (μοιρασμένες σε δύο Ομίλους), η ομάδα κατέλαβε τη 15η και προτελευταία θέση.«Έπεσε η αυλαία», άρθρο στον ιστότοπο Sport24.gr, 7 Μαΐου 2007.«Πρώτο το Καλαμάκι στην Α2 φάση γυναικών», άρθρο στον ιστότοπο Sport24.gr, 21 Μαΐου 2007. Σημειώνεται πως δεν υπάρχει χαμηλότερο γυναικείο πρωτάθλημα από την Ένωση και κατά συνέπεια η ομάδα δεν γνώρισε τον υποβιβασμό. Προπονητής της ομάδας τη χρονιά αυτή, αλλά και την επόμενη δεκαετία ήταν ο Βαγγέλης Κλαδούχος.

Την επόμενη χρονιά, 2007-08, η δυναμική της ομάδας δεν βελτιώθηκε σημαντικά κάτι που καταδεικνύει και η 14η θέση που κατέλαβε στο Πρωτάθλημα (σε σύνολο 16 ομάδων).«Η τελευταία αγωνιστική της Α' Γυναικών», άρθρο στον ιστότοπο Sport24.gr, 14 Απριλίου 2008. Ανάλογα ήταν και τα αποτελέσματα της περιόδου 2008-09, οπότε και στο Πρωτάθλημα συμμετείχαν 15 ομάδες. Στο πλαίσιο αυτό η Προοδευτική δεν τερμάτισε υψηλότερα από τη 13η θέση.«Έπεσε η αυλαία», άρθρο στον ιστότοπο Sport24.gr, 13 Απριλίου 2009. Όπως και την προηγούμενες χρονιές, η κακή αυτή θέση δεν συνοδεύτηκε από υποβιβασμό.

Την αγωνιστική περίοδο 2009-10 το αγωνιστικό τοπίο είχε ιδιομορφίες, καθώς έλαβαν μέρος στο Πρωτάθλημα 17 ομάδες στο σύνολο. Στην τελική κατάταξη του Απριλίου η κορυδαλλιώτικη ομάδα βρέθηκε στην 11η θέση, ανανεώνοντας την παρουσία της στην ίδια κατηγορία και το επόμενο φθινόπωρο.«Αποτελέσματα ΕΣΚΑΝΑ (Θέσεις 9-17): Στα πλέι οφ η Καστέλλα», άρθρο στον ιστότοπο WePlayBall.gr, 19 Απριλίου 2010. Ομοίως τη χρονιά 2010-11 συμμετείχαν στο Πρωτάθλημα αρκετές ομάδες, 18 στον αριθμό, οι οποίες χωρίστηκαν σε 3 Ομίλους που ανακατατάχθηκαν στα μέσα της χρονιάς. Στον τελικό βαθμολογικό πίνακα η Προοδευτική, πάντα με προπονητή τον Κλαδούχο, τοποθετήθηκε στη 14η θέση.«Αποτελέσματα ΕΣΚΑΝΑ: Φινάλε χωρίς εκπλήξεις», άρθρο στον ιστότοπο WePlayBall.gr, 19 Δεκεμβρίου 2010.«Αποτελέσματα ΕΣΚΑΝΑ: Το Ελληνικό πιστοποίησε την υπεροχή του!», άρθρο στον ιστότοπο WePlayBall.gr, 14 Μαρτίου 2011.

Την περίοδο 2011-12 οι ομάδες του Πρωταθλήματος μειώθηκαν σε 16, οπότε χωρίστηκαν σε δύο Ομίλους (πάλι με αναδιανομή στα μέσα της χρονιάς). Η Προοδευτική ολοκλήρωσε τις αγωνιστικές της υποχρεώσεις τον Απρίλιο στην 11η θέση της βαθμολογικής κατάταξης.«Αποτελέσματα ΕΣΚΑΝΑ: Φινάλε με νίκες για Φάρο-ΑΟΝΑ!», άρθρο στον ιστότοπο WePlayBall.gr, 23 Ιανουαρίου 2012.«Αποτελέσματα ΕΣΚΑΝΑ: Φινάλε κανονικής περιόδου με πρώτο τον Φάρο!», άρθρο στον ιστότοπο WePlayBall.gr, 1 Απριλίου 2012. Την επόμενη χρονιά, 2012-13, δεν υπήρξε αλλαγή ούτε στον προπονητή ούτε στον τρόπο διεξαγωγής του Πρωταθλήματος. Σε σύνολο 15 ομάδων, οι «βυσσινί» τερμάτισαν στη 13η θέση της τελικής κατάταξης. Ο απολογισμός της χρονιάς ήταν 8 νίκες και 20 ήττες.«Αποτελέσματα ΕΣΚΑΝΑ: Αήττητος ο Φοίνικας, στο νήμα Δάφνη και Φάληρο!», άρθρο στον ιστότοπο WePlayBall.gr, 11 Φεβρουαρίου 2013.«Αποτελέσματα ΕΣΚΑΝΑ: Ώρα για πλέι οφ!», άρθρο στον ιστότοπο WePlayBall.gr, 15 Απριλίου 2013.

Για την αγωνιστική περίοδο 2013-14 δήλωσαν συμμετοχή στο Πρωτάθλημα της Νότιας Αττικής 17 ομάδες, ωστόσο μετά από δύο αποχωρήσεις η χρονιά ολοκληρώθηκε με 15. Ούτε αυτή τη χρονιά η ομάδα της Προοδευτικής κατάφερε να διακριθεί, ολοκληρώνοντας τις αγωνιστικές της υποχρεώσεις στη 14η θέση του τελικού βαθμολογικού πίνακα κι έχοντας συγκεντρώσει 8 νίκες και 22 ήττες.«Αποτελέσματα ΕΣΚΑΝΑ: Τέλειωσε η πρώτη φάση με σούπερ νίκη του Φοίνικα!», άρθρο στον ιστότοπο WePlayBall.gr, 10 Φεβρουαρίου 2014.«Αποτελέσματα ΕΣΚΑΝΑ: Τέλος στην κανονική περίοδο με αήττητη την Δάφνη Αγίου Δημητρίου!», άρθρο στον ιστότοπο WePlayBall.gr, 14 Απριλίου 2014. Η επόμενη χρονιά, 2014-15, ολοκληρώθηκε με 14 συλλόγους ανάμεσα στις οποίες η Προοδευτική με 9 νίκες και 12 ήττες κατέλαβε την 11η θέση.

Την αγωνιστική περίοδο 2015-16 το Πρωτάθλημα της Ε.Σ.ΚΑ.Ν.Α. ολοκληρώθηκε μετά από αποχωρήσεις με 13 ομάδες, αυτή τη φορά χωρίς να δημιουργηθούν όμιλοι. Στον τελικό βαθμολογικό πίνακα η Προοδευτική τερμάτισε στη 10η θέση, έχοντας συγκεντρώσει 8 νίκες και 16 ήττες.«Πρόγραμμα και Βαθμολογίες 2015-16», πληροφορίες στον επίσημο ιστότοπο της Ένωσης Σωματείων Καλαθοσφαίρισης Νότιας Αττικής. Την επόμενη αγωνιστική περίοδο, 2016-17, ολοκλήρωσε τις αγωνιστικές της υποχρεώσεις στην 6η θέση της βαθμολογικής κατάταξης, σε σύνολο 14 συλλόγων, έχοντας συγκεντρώσει 15 νίκες και 11 ήττες. Η θέση αυτή δεν επέτρεψε στην ομάδα να διεκδικήσει την άνοδό της στις εθνικές κατηγορίες μέσω των Play-offs.«Α' Γυναικών: Ολοκληρώθηκε η κανονική σεζόν», άρθρο στον επίσημο ιστότοπο της Ένωσης Σωματείων Καλαθοσφαίρισης Νότιας Αττικής, 30 Απριλίου 2017.

 Παραπομπές 

 Εξωτερικοί σύνδεσμοι 

 Κλειστό Γυμναστήριο Κορυδαλλού «Θεόδωρος Πούτος», πληροφορίες στον ιστότοπο Stadia.gr.

Γυναικων
Κατηγορία:Ελληνικοί σύλλογοι καλαθοσφαίρισης
Κατηγορία:Σωματεία Ε.Σ.ΚΑ.Ν.Α.
Κατηγορία:Ιδρύσεις ομάδων καλαθοσφαίρισης το 1992